b'\n_START_ARTICLE_\nDodatno zgorevanje\n_START_PARAGRAPH_\nDodatno zgorevanje (ang. Afterburner ali Reheat), (rus. \xd0\xa4\xd0\xbe\xd1\x80\xd1\x81\xd0\xb0\xd0\xb6 - forsa\xc5\xbe) je na\xc4\x8din pove\xc4\x8danja potiska reaktivnega motorja. Ve\xc4\x8dinoma se uporablja za voja\xc5\xa1ka nadzvo\xc4\x8dna letala. Dodatno zgorevanje zelo pove\xc4\x8da potisk motorja v situacijah kot so vzlet, hitro vzpenjanje, letalski dvoboj in nadzvo\xc4\x8dni let. To se dose\xc5\xbee z vbrizganjem goriva po izhodu iz turbine, izpu\xc5\xa1ni zrak iz turbine ima namre\xc4\x8d \xc5\xa1e veliko zraka (oziroma kisika). Prednost dodatnega zgorevanje je pove\xc4\x8dan potisk, brez dodatnega obremenjevanja turbine. Slabost pa je zelo velika poraba goriva (ve\xc4\x8d sto litrov na minuto), ki je \xc5\xbee tako velika pri lovcih. Zato se po navadi uporablja le za kratek \xc4\x8das, ker imajo omejene koli\xc4\x8dine goriva._NEWLINE_Ve\xc4\x8dji potisk bi sicer lahko dosegli tudi s pove\xc4\x8danjem dotoka goriva v zgorevalno komoro, s \xc4\x8dimer bi pove\xc4\x8dali vstopne temperature in pove\xc4\x8dali obrate turbine, vendar bi tako lahko po\xc5\xa1kodovali ali pa celo uni\xc4\x8dili motor. Pri dodatnem zgorevanju se sicer motor vrti pri velikih obratih, vendar ne v takih, ki po\xc5\xa1kododovali motor._NEWLINE_Piloti lahko aktivirajo dodatno zgorevanje v letu. V strokovni literaturi se uporablja termin "Wet" (moker potisk) ko je vklopljen, ko pa je izklopljen pa "Dry" (suh potisk). Re\xc5\xbeim, ko motor z dodatnim zgorevanjem razvija maksimalni potisk se "maksimalna mo\xc4\x8d", ko pa razvija maksimalni suh potisk se imenuje "voja\xc5\xa1ka mo\xc4\x8d"._NEWLINE_Komercialni letali z dodatnim zgorevanjem sta bila Concorde in ruski Tu-144_NEWLINE_Superkri\xc5\xbearjenje (ang.Supercruise) je letenje z nadzvo\xc4\x8dno hitrostjo brez uporabe dodatnega zgorevanja. To sposobnost imajo F-22 in Suhoj PAK-FA_NEWLINE_Nekateri lovci uporabljajo usmerjevalnik potiska, ki pove\xc4\x8da manevrirnost letala.'